IISRAELI MÄED
Tere tulemast taas palvereisile Iisraeli mägedele.
Käesolevas saatesarjas valmistame regiooni palves ette
Iisraeli põhjapoolsete hõimude ehk Efraimi naasmiseks.
Aitäh, Jeesus, et saame sel imelisel reisil Sinuga kaasas olla.
Eelmisel korral hakkasime kuulutama tõotusi Efraimi suhete taastumiseks.
Need piiblitõotused on otseselt seotud Efraimi naasmisega oma maale.
Eelmisel korral kuulutasime tõotusi Efraimi Jumala-suhte taastumiseks.
Seekord kuulutame Efraimile Piiblist tõotusi selle kohta,
et taastub ka suhe venna Juudaga.
Nüüd suundume palvereisile Dotani orgu,
kus vennaste suhted esmakordselt katkesid
ja kust algas Iisraeli jagunemine kahte leeri.
Räägime teel täpsemalt, milles asi.
Jaakob kolis siit kunagi Hebronisse, mis asub ca 100 km lõuna pool.
Siin olid siiski head karjamaad
ja seepärast olid tema pojad endiselt oma karjadega siin.
Jaakob saatis Hebronist Joosepi, oma armsaima poja, selgitama,
kuidas vendadel läheb.
Nad pidid perekonna karjadega siin Sekemi lähedal olema,
kuid Joosep ei leidnud oma vendi siit.
Ta kuulis, et vennad olid liikunud edasi Dotani poole.
Mia, kus me nüüd oleme?
Pöördusime seekord tuttavast Tapuachi ristmikust põhja poole
ja liikusime sealt Sekemi alguseni, suunas, mida kasutas ka Joosep.
Nüüd pöörame siit põhja liikuvale peateele
ja jätkame reisi Dotani suunas.
Kuidas vennad suhtusid Joosepi saabumisse?
Joosep oli isa lemmikpoeg
ja lisaks nägi ta veidi varem paar unenägu,
kus ta vendade üle valitses.
"Aga nad nägid teda kaugelt
ja enne kui ta jõudis nende juurde, võtsid nad õelalt nõuks ta tappa.
Nad ütlesid üksteisele:
"Näe, sealt tuleb see unenägude sepitseja!
Tulgem nüüd, tapkem ta ära, visakem ta mõnda kaevu
ja öelgem, et kuri loom sõi tema ära! Siis saame näha,
mis ta unenäod tähendavad!" 1Mo 37:18-20
Vanim vend Ruuben tahtis siiski Joosepit päästa
ja soovitas ta elavalt kaevu visata.
Vennad nõustusid.
Vennad olid söömas
ja nägid idast saabuvate kaupmeeste kaamelikaravani,
mis oli teel Egiptusse.
Ruuben polnud nendega.
Juuda tegi ettepaneku müüa Joosep araabia kaupmeestele.
Nii vabaneksid nad puhtalt kadestatud vennast.
Teised olid nõus.
Nii müüsid vennad Joosepi neile kaupmeestele orjaks
ja Joosep suundus koos karavaniga Egiptuse poole.
Kui Ruuben tagasi tuli, ehmus ta Joosepi kadumise pärast.
Mia, kuhu me nüüd jõuame?
Äsja möödusime varasemalt reisilt tuttavast Samaaria mäest.
Nüüd tõuseme veelahkmele, kust näeb kaugele põhja ja lõunasse.
Kuidas seletasid vennad isale Joosepi kadumist?
Vennad määrisid Joosepi kuue tapetud siku verega
ja saatsid verise rüü isale Jaakobile.
"Ja Jaakob käristas oma riided lõhki,
kinnitas kotiriide niuete ümber ja leinas oma poega kaua aega.
Kõik ta pojad ja tütred püüdsid teda trööstida,
kuid ta ei lasknud ennast trööstida, vaid ütles:
'Ma lähen tõesti leinates oma poja juurde hauda!'
Ja tema isa nuttis teda taga." 1 Mo 37:34-35
Isa leinast hoolimata jätsid vennad isale mulje,
et Joosepit pole enam.
Nüüd jõudsime juba siia alla Dotani lähedale.
Kuidas Joosepi müümine hiljem vendade suhteid mõjutas?
Sellest alates on Iisraeli rahvas pea kogu ajaloo vältel
olnud rohkem või vähem kahte leeri jagunenud.
Üht neist juhtis Juuda
ja teist Egiptuses juhiks tõusnud Joosepi poeg Efraim.
Seda oli näha juba siis,
kui rahvas naasis Egiptusest Jumala tõotatud maale.
Esimest kuue hõimu rühma juhtis Juuda.
Järgnesid seaduselaegast ja kogudusetelki kandnud leviidid
ning seejärel Efraimi juhtimisel ülejäänud kuus hõimu.
Kuningas Saalomoni järel jagunes Iisraeli rahvas täiesti kaheks
Juuda juhitud lõunapoolseks ja Efraimi juhitud põhja kuningriigiks.
Kuhu me nüüd jõuame, Mia?
Pöörame siit Dotani varemekünkale viivale teele.
Pärast nädala kestnud vihma on tee kohutavas seisus.
Varemeküngas on see roheline otse ees.
Pöörame vasakult künka taha.
Üksnes Taaveti kuningavõim
suutis kunagi kõik Iisraeli hõimud ühendada.
Kas Piibel räägib midagi hõimude taasühinemisest?
Juba enne kuningriigi kaheks jagunemist ütles Jumal,
et see ei jää igaveseks nii.
Ta ütles, et võtab kümme hõimu Juudasse kuulunud Taaveti võimu alt
ja tõotas:
"Sel põhjusel ma alandan Taaveti sugu,
aga mitte alatiseks." 1Kn 11:39
Hõimude taasühinemine Taaveti soost kuningavõimu alla
on alles ees.
Seekord pääsesime autoga siiani.
Kõnnime siit tänasesse palvepaika sinna varemekünka otsa.
Ennäe, paistab, et seekord pole me üksi.
Joosepi aegadest paistab siin üsna vähe muutunud olevat.
Kõnnime siit veel künka orupoolsesse otsa.
Jõudsime tänasesse palvepaika. Mis koht see on, Jyrki?
See on Dotani varemeküngas, kus kunagi asus Dotani linn.
Siin tehtud arheoloogiliste kaevetööde andmeil
algas selle linna ajalugu juba enne Aabrahami aega.
See oli oluline Kaanani linn ka siis, kui Joosep siia vendi otsima tuli.
Joosepi vennad karjatasid lambaid siin Dotani orus.
Ruumi jagus, sest org oli 10 km pikk ja 4 km lai.
Seepärast nägid vennadki Joosepit juba kaugelt.
Selle oru kaudu liikus palju kaubakaravane.
Kergeimini läbitav tee Vahemerelt Jordani oru põhjaossa
läheb just läbi Dotani oru.
Seepärast on loomulik,
et Joosepi ostnud Gileadist teele läinud karavan
liikus just selle oru kaudu.
Dotani varemekünka jalamil on kaev, mida nimetatakse Joosepi kaevuks.
Selle nime all tuntakse seda vähemalt alates 10. sajandist
ja seda on mainitud mitmes ajalooürikus.
Ometi pole selge, miks just see linna kõrval asuv kaev
algselt Joosepiga seostati.
Joosepi nime kandev kaev on siin siiski ammusest ajast tuntud maamärk
ja karavanide puhkepaik.
Dotani linna mainib Piibel ka hiljem,
kui see oli põhjapoolse Iisraeli kuningriigi valduses.
Kui Süüria armee sõdis prohvet Eliisa ajal Iisraeli vastu,
paljastas Jumal Eliisa kaudu kõik nende plaanid Iisraeli kuningale.
Kui see Süüria kuninga kõrvu jõudis, saatis ta armee Eliisat otsima.
"Ja temale anti teada ning öeldi: 'Vaata, ta on Dotanis.'
Siis ta läkitas sinna hobuseid ja sõjavankreid ja suure sõjaväe;
ja nad tulid öösel ning piirasid linna.
Kui jumalamehe teener hommikul vara üles tõusis ja välja läks,
vaata, siis oli linna ümber sõjavägi, hobused ja vankrid.
Ja ta teener ütles temale: 'Oh häda, mu isand, mis me nüüd teeme?'
Aga ta vastas: 'Ära karda,
sest neid, kes on meiega, on rohkem kui neid, kes on nendega!'
Ja Eliisa palvetas ning ütles:
'Issand, tee ometi ta silmad lahti, et ta näeks!'
Ja Issand tegi poisi silmad lahti ja too nägi, ja vaata,
mägi oli täis tuliseid hobuseid ja vankreid ümber Eliisa." 2Kn 6:13-17
Seejärel pimestas Jumal Eliisa palvel kogu Süüria armee
ja Eliisa viis nad Samaaria linna, millest äsja möödusime.
Kuid naaseme Joosepi juurde.
Joosep ise on üks Piibli selgemaid võrdpilte Jeesusest,
nii oma kui teiste rahvaste päästjast ja valitsejast,
keda ta omad vennad tappa tahtsid
ega suutnud hiljem tunnistada välismaise rõivastuse tõttu.
Joosepi elu on siiski võrdpilt ka sellest,
et Iisraeli pere vendade suhted saavad veel lepitatud.
Esmalt tuli ka Joosepi ajal tegeleda siiski nende asjadega,
mis suhete rikkumise taga olid.
Jumal ise korraldas nende kohtumise nii,
et nende kibedus ja süütunne käsitletud said.
Kuigi Joosepi vennad olid püüdnud aastaid oma süüd unustada,
murdusid nad lõpuks ja tunnistasid üksteisele oma süüd,
kui olid Egiptusesse vangi sattunud.
Ja nad ütlesid üksteisele:
'Me oleme tõesti süüdi oma venna pärast,
kelle hinge kitsikust me nägime, kui ta palus meilt armu
ja meie ei võtnud teda kuulda.
Sellepärast on see kitsikus meile tulnud!
Ja Ruuben vastas neile, öeldes:
'Eks ma rääkinud teile ja öelnud: Ärge tehke pattu poisi vastu!
Aga teie ei kuulanud.
Vaata, nüüd nõutaksegi tema verd!'" 1Ms 42:21-22
Ka Joosepi käitumises oli näha kibestumist vendade suhtes
ja raskust nendega kohtumisel. On huvitav,
et võti vendade leppimiseks oli noor Benjamin,
keda veljeste esimesel Egiptuse-reisil kaasas polnud.
Alles siis, kui kõik vennad ja eriti Benjamin kohal olid,
jõudsid Juuda ja Joosep oma suhteprobleemi tuumani.
Benjamin oli võti, kuna ta oli isa lemmik.
Juuda oli lubanud tema eest hoolitseda,
kuid Joosep käskis tal Egiptusesse vangi jääda.
Siis ütles Juuda:
"Ja kui ma nüüd tuleksin su sulase, oma isa juurde
ja koos meiega ei oleks poiss,
kelle hingesse tema hing on kiindunud,
ja kui ta siis näeb, et poissi ei ole, ta sureb
ja su sulased on sinu sulase, meie isa
hallid juuksed saatnud murega hauda,
sest su sulane on poisile käemeheks mu isa juures, kuna ma olen öelnud:
Kui ma ei too teda sinu juurde,
siis ma jään oma isa ees alatiseks süüdlaseks.
Ja nüüd siis jäägu su sulane poisi asemel sulaseks mu isandale
ja poiss mingu koos oma vendadega!
Sest kuidas võiksin minna oma isa juurde,
kui poiss ei oleks koos minuga?
Et ma ei näeks seda õnnetust, mis juhtub mu isaga!" 1Ms 44:30-34
Kui Juuda lõpuks alandus
ning hoolis isast ja vend Benjaminist rohkem kui endast,
murdis see ka Joosepi.
Temagi muutus alandlikuks ja ilmutas vendadele, kes ta on.
Ka sadu aastaid hiljem räägib Benjaminile lubatud maaala
tema positsioonist Juuda ja Joosepi kokkutoomisel.
Benjamini piirkond asub Juuda ja Efraimi alade vahel.
Benjamini aladel paikneb ka suure kuninga linn Jeruusalemm
ning tempel, mis oli eeltähendus Jeesusest.
Benjamin tähendab ka 'parema käe poeg'.
Seegi viitab Jeesusele, kes istus Isa paremale käele.
Benjamin on siin võrdpildiks Jeesusest,
kes lõpuks Juuda ja Joosepi kokku toob.
Kui Joosep oli välismaale kadunud,
ei oodanud vennad teda enam kunagi nägevat.
Nad pidasid teda surnuks ega igatsenud teda.
Pärast Iisraeli kuningriigi jagunemist
kadus kogu põhjapoolne riik Iisrael ehk Efraim välismaale.
Juuda hõim hakkas tedagi surnuks pidama.
Kohtumine surnuks peetud vennaga
saab veel toimuma ka Iisraeli hõimude seas,
kui Juuda ja Benjamini leerideks jagunenud Iisraeli rahvas
tagasi kokku tuleb.
Sellest Iisraeli rahva üheks saamisest prohveteeris Hesekiel.
Ta prohveteeris kõigepealt kogu Iisraeli surnud luude ärkamisest
ja naasmisest oma maale.
Seejärel jätkab Hesekiel kohe:
"Ja mulle tuli Issanda sõna; ta ütles:
'Ja sina, inimesepoeg, võta enesele üks puutükk ja kirjuta selle peale:
Juuda ja temaga liitunud Iisraeli lapsed.
Võta siis veel üks puutükk ja kirjuta selle peale:
Joosep-Efraimi puutükk, ja temaga liitunud kogu Iisraeli sugu.
Siis liida need teineteise külge üheks puutükiks,
nõnda et need su käes moodustaksid terviku.
Kui siis su rahva lapsed sulle räägivad, küsides:
'Kas sa ei seletaks meile, mida need sul tähendavad?
siis vasta neile: Nõnda ütleb Issand Jumal:
Vaata, ma võtan Joosepi puu, mis on Efraimi käes,
ja temaga liitunud suguharud ja panen need ühte Juuda puuga
ning teen neist ühe puu,
et neist saaks mu käes tervik. Hs 37:15-19
Iisraeli rahva tervenemine toimub Iisraeli mägedel,
kui kõik hõimud on siia tagasi koondatud.
Ühinemisega on oluliselt seotud üks kuningas.
"Ja mu sulane Taavet on neile kuningaks
ja neil kõigil on üksainus karjane." Hs 37:24
Taaveti soost tõusvast kuningast
prohveteerivad Hesekiel ja Jeremia korduvalt.
Mõnisada aastat hiljem ilmutas ingel Gabriel Maarjale,
kes on Taaveti trooni pärija, kellest need ennustused räägivad.
"Ja vaata, sa jääd lapseootele ja tood ilmale poja
ja paned talle nimeks Jeesus.
Tema saab suureks ja teda hüütakse Kõigekõrgema Pojaks
ja Issand Jumal annab talle tema isa Taaveti trooni.
Ja ta valitseb kuningana Jaakobi soo üle igavesti
ning tema valitsusele ei tule lõppu." Lk 1:31-33
Juuda ja Joosepi ühekssaamine teostub siis,
kui Jeesus kuningana valitsema tuleb.
Jumal toob veel Juuda ja Efraimi kokku nii,
et käsitletud saavad ka omavahelised solvumised ja hülgamised,
mis rikkusid Juuda ja Efraimi suhted,
kui kuningriik ca 3000 aasta eest lagunes.
Jumal suudab parandada kõik, mis on katkenud nii peres kui rahvas.
Üksnes Tema pakub täielikku leppimist ja rahu
kogu vaenule, kibedusele, süütundele ja hülgamisele.
See ei piirdu üksnes Juuda ja Efraimiga,
vaid puudutab kogu maailma.
See lepitus on Tema Pojas Jeesuses.
Paulus kirjutas Jeesuse kohta:
"Sest Jumalal on olnud hea meel lasta kogu täiusel temas elada
ja lepitada tema läbi enesega kõik, niihästi maapealsed kui taevalised,
tehes rahu tema ristivere läbi.
Ka teid, kes te varem olite Jumalast võõrdunud
ja oma mõtlemise poolest tema vaenlased oma kurjade tegudega,
on Kristus lepitanud nüüd oma lihalikus ihus surma läbi,
et teid seada pühadena ja veatutena ja laitmatutena
Jumala palge ette." Kl 1:19-22
Jeesuse toodavast lepitusest piisab
nii üksikisikute, perede kui rahvastegi vabastamiseks
kõigist omavahelisi suhteid lõhkunud solvumistest ja kibedusest.
Vabadus tuleb, kui pilk pöördub katsumustelt ja eksimustelt Temale,
kes need kõik ristil ära kannatas.
Jeesus ühendab inimesed, et võiksime koos Isa juurde minna.
Paulus rääkis sellest, kuidas Jeesuse toodav rahu ja Püha Vaim
muudavad kõik rahvad üheks Jumala pereks
ja Jumala rahvaks.
Ta kirjutas Jeesuse kohta:
"Ta on tulnud ja kuulutanud rõõmu- sõnumit rahust teile, kaugelolijaile,
ja rahu lähedalolijaile,
sest tema läbi on meil mõlemal
ühesainsas Vaimus ligipääs Isa juurde.
Järelikult ei ole te nüüd enam võõrad ja majalised,
vaid pühade kaaskodanikud ja Jumala kodakondsed,
ehitatud hooneks apostlite ja prohvetite alusele,
mille nurgakiviks on Kristus Jeesus ise." Ef 2:17-20
Enne kui kuulutame Piibli tõotusi
Iisraeli rahva peresuhete taastamise kohta,
võtkem endalegi vastu Jumala tõotus meie enda pere taastumise kohta.
Jeesuse rist on piisav lepitus nendegi haavade jaoks.
Palvetame koos.
Ma usun, Isa, et tahad Jeesuse kaudu taastada ka kõik selle,
mis on minugi peres katki läinud.
Aitäh, Jeesus, et Sinu verest piisab
ka kõigi minu pere pattude ja hülgamise lepitamiseks.
Aitäh, et suudad taastada minugi peres
kõik katkenud ja murdunud suhted.
Seda ma usun ja usaldan Sinu nimel ja Sinu auks.
Jeesuse nimel, aamen.
Jumal ise ühendab taas selle, mille inimeste pattude pärast lõhkus.
Jumal ütleb Sakarja raamatus:
"Siis ma murdsin katki oma teise kepi, Ühenduse,
et tühistada vendlust Juuda ja Iisraeli vahel." Sk 11:14
Ometi tuleb aeg,
kui Juuda ja Iisraeli kepid taas üheks saavad.
Kuulutame nüüd seda Jumala tõotust.
"Nõnda ütleb Issand Jumal:
Vaata, ma võtan Joosepi puu, mis on Efraimi käes,
ja temaga liitunud suguharud
ja panen need ühte Juuda puuga
ning teen neist ühe puu,
et neist saaks mu käes tervik." Hs 37:15-19
Juuda ja Efraimi kepid saavad üheks Jeesuse läbitorgatud kätes.
Tema toodud lepitus lõpetab vaenu ja toob rahu.
Kuulutame nüüd Efraimile Jumala Sõna Rahuvürstist Jeesusest.
"Sest tema on meie rahu, kes on mõlemad liitnud üheks
ja lõhkunud maha vaheseina - see tähendab vaenu -
oma ihu kaudu, kui ta muutis kehtetuks käskude Seaduse,
et luua eneses need kaks
üheksainsaks uueks inimeseks,
tehes rahu, ning et lepitada Jumalaga mõlemad
ühesainsas ihus risti kaudu,
surmates risti peal vaenu." Ef 1:14-16
Jeesuse meelevald maa peal lõpetab kogu vaenu.
Sellest ajast prohveteerib Jesaja:
"Siis elab hunt tallega üheskoos ja panter lesib kitsekese kõrval;
vasikas, noor lõvi ja nuumveis on üheskoos
ning pisike poiss ajab neid." Js 11:6
Kuulutame samas kontekstis antud Jumala tõotust selle kohta,
et kõik vaen ja kadedus Juuda ja Efraimi vahelt kaob.
"Ta tõstab rahvastele lipu, kogub Iisraeli hajutatud
ja korjab kokku Juuda pillutatud neljast maailmakaarest.
Siis lakkab Efraimi kadestamine ja hävitatakse Juuda rõhujad.
Efraim ei kadesta Juudat ja Juuda ei rõhu Efraimi." Js 11:12-13
Kogu Iisraeli naasmine omale maale on tegelikult osa suuremast tervikust,
mis tegeleb Iisraeli kuninga Jeesuse naasmisega maale.
Tema ja Tema kuningriigi jaoks naaseb maale ka Iisrael.
Jeesus pole jagunenud rahva kuningas,
vaid Tal on üks rahvas, mille üle Ta valtseb.
Ka Taaveti soo kuningavõimu hüljanud Efraim
naaseb siis Taaveti poja Jeesuse nähtava kuningavõimu alla.
Kuulutame veel Jumala tõotust Iisraeli rahva taasühinemise kohta.
"Nõnda ütleb Issand Jumal:
Vaata, ma võtan Iisraeli lapsed paganate seast,
kuhu nad on läinud,
ja kogun neid igalt poolt ning toon nad nende oma maale.
Ja ma teen nad üheks rahvaks seal maal, Iisraeli mägedel,
ja üks kuningas on neile kõigile kuningaks.
Nad ei ole siis enam kaks rahvast
ega jagune enam kaheks kuningriigiks." Hs 37:21-22
Aitäh, Jeesus, et lepitasid meid ristil Isaga
ja üksteisega.
Aitäh selle eest, et teed oma rahva taas üheks.
Järgmine kord kuulutame siin Iisraeli mägedel veel piiblitõotusi,
mis puudutavad Iisraeli põhjapoolsete hõimude naasmist
ja seda piirkonda.
Valmistugem järgmiseks reisiks juba palves ette!
Võid osaleda palvereisidel ka neid rahaliselt toetades.
Võid toetada TV7 Eesti kanalit helistades annetustelefonil:
900 1777 (kõne hind 7 euri).
Lisainfo: www.tv7.ee
Tõlge: Monika Jaaguri